Til

Særidretter i Møre og Romsdal / region midt:

Basketregion Midt-Norge

Midtnorsk Badmintonkrets

Midt-Norge sør Bedriftsidrettskrets

Bordtennis Region Midt

Møre og Romsdal Brytekrets

Møre og Romsdal Friidrettskrets

Møre og Romsdal Gymnastikk- og Turnkrets

Norges Volleyballforbund

Nordmøre og Romsdal Fotballkrets

Sunnmøre Fotballkrets

NHF Region Nord

**INNENDØRS IDRETTSARRANGEMENT SESONGEN HØST 2018 / VÅR 2019. ARBEIDSMØTE PÅ IDRETTSSENTERET, MOLDE, TIRSDAG 05.06.18 KL 10:00 – 15:00.**

Også i år kaller idrettskretsen inn til arbeidsmøte for å koordinere aktiviteten når det gjelder idrettshallenes bruk til kamper og stevner i Møre og Romsdal.

Samtlige særidretter som har arrangement som skal inn i hallene i Møre og Romsdal i sesongen høst 2018 / vår 2019, bør møte med minst en deltaker. De som har få arrangement, kan sende inn liste over dette i god tid til Siri Ask Fredriksen.

**DELTAKERNE MÅ SELV SØRGE FOR TRANSPORT I FORBINDELSE MED MØTET. IDRETTSKRETSEN ORDNER MED EN ENKEL LUNSJ.**

Særidrettenes representanter må ha med:

1.Terminliste for kamper/stevner som administreres av særforbund eller særkrets utenfor Møre og Romsdal.

2. Eventuell oversikt over egne arrangement slik at behov for tidsrammer i de forskjellige hallene kan registreres og fordeles.

NB! Det tas ikke sikte på å lage detaljoppsett, f. eks kretsseriekamper i håndball og volleyball på dette møtet. Tidsrammer for idrettene i de aktuelle hallene vil imidlertid bli avklart.

Særidretter som har svært få arrangement – og ikke møter – MÅ i forkant ha sendt inn en oversikt over arrangementene med alternative datoer og haller. Dette bør helst sendes innen 01.06.18.

Vel møtt

Siri Ask Fredriksen, plan- og utviklingsleder Møre og Romsdal idrettskrets

Epost: Siri.ask@idrettsforbundet.no Mobil: 419 00 996